Wil weet of operasie nodig was.. | Health24
Posted by: onnodig | 2008/08/25
Wil weet of operasie nodig was..
Nadat my skoonma van 77 een middag flou geword, geval en haar arm gebreek het, is sy in die hospitaal opgeneem. Daar is vasgestel dat sy n bloeiende maagseer het, haar hb 7 is en haar bloeddruk 80 op 40. Sy kon nie meer self asemhaal nie, en daar is n respirator in haar keel gesit. Die volgende dag is sy geopereer en die maagseer reggemaak. Die volgende oggend (Saterdag) is sy ingeneem teater toe waar die komplekse breuk van die arm reggemaak is in n 4 uur lange operasie. Haar bloeddruk was maar 80 oor 40 toe sy in is. Sy is die Maandag oorlede, en dit pla my man geweldig want hy kan nie insien hoekom die arm geopereer moes word nie, en hy voel dat sy dalk nog sou gelewe het as die operasie liewer later gedoen is as haar toestand meer stabiel was.
Die dokter by wie sy was n week voor haar flou-word, ens. het ook nooit gese dat sy n bloeiende maagseer het nie, maar net dat sy aandag soek en onnodig kla. Dit pla ons geweldig. As daar betyds vasgestel is dat sy so n lae hb en bloeddruk het, dink ons sy kon dalk behandeling gekry het wat alles kon voorkom het. Is ons onnodig vol verwyte, of nie. Die selfverwyte en dinge mergel my man nou uit. Hy voel dat hy te min aandag gegee het aan haar klagtes. Ek waardeer u antwoord, dankie Dokter.
'n komplekse breuk van die arm kan ook 'n risiko wees as dit los punte het wat 'n risiko gee dat een van die groot are afgesteek kan word, of dat daar beenmurg in die bloedstroom beland en 'n embolis veroorsaak. Ek kan nie regtig my opinie gee sonder om al die kleiner detail te weet nie, maar wat ek wel kan sê is dat geen dokter doelbewus 'n pasient se dood wil veroorsaak nie, en die feit dat hulle oor 'n naweek geopereer het, laat my dink dat dit dalk wel dringend was om dit te doen. Jou man moet homself nie verwyt nie, die besluite was die dokter s'n en ook sy verantwoordelikheid. As hy voel dat die dokter wat nie haar maagseer gediagnoseer het nie, agterlosig was, kan hy 'n klag lê by die mediese raad vir 'n ondersoek.